stanford-oval/wikipedia huggingface dataset:
אמיד

ערך זה עוסק בתרכובת אורגנית. אם התכוונתם למונח המתאר עשירות, ראו .
נוסחת מבנה כללית של אמיד. R מציין כל קבוצה שהיא
אמידים (Amides) או קשרים אמידים הם קבוצה פונקציונלית בתרכובות אורגניות.
האמידים מכילים קבוצת קרבוניל (C=O, אטום פחמן הקשור בקשר כפול לאטום חמצן) הקשורה לאטום חנקן או לקבוצת אמין (NH). ניתן לתאר את קבוצת האמיד כך: CONH.
האמידים הם נגזרות של אמינים.
כמו כן, האמיד הוא נגזרת של חומצה קרבוקסילית. האמיד הוא הנגזרת היציבה ביותר של חומצה קרבוקסילית. יציבות זו נובעת מתוך אינטראקציה של זוג האלקטרונים  הלא קושר של אטום החנקן (N) עם קבוצת הקרבוניל (CO). אינטראקציה זו מקטינה את האלקטרופיליות של קבוצת הקרבוניל ובכך משפרת את היציבות. שלה. 
כמו כן, אינטראקציה זו מקנה לקשר האמידי גאומטריה מישורית.
בשל יציבותם, קשרים אמידים נפוצים בטבע, בעיקר בחלבונים, בהם הם מהווים את הקשר בין חומצות האמינו בחלבון ומכונים קשר פפטידי. כמו כן, כאשר חומצת אמינו נסגרת לטבעת, מתקבל אמיד טבעתי (ציקלי) המכונה לקטם.
ניתן לסנתז אמיד מ2 אקוויוולנטים של אמין עם אנהידריד (נגזרת של ח. קרבוקסילית, במקום קבוצת OH ישנה קבוצת ROO)
ניתן לסנתז אמיד מ2 אקוויוולנטים של אמין עם אציל הליד (נגזרת של ח. קרבוקסילית, במקום קבוצת OH ישנה קבוצת ROX, כאשר X הלוגן)
ניתן לסנתז אמיד על ידי הידרוליזה של ניטריל (קבוצה של קשר משולש בין פחמן לחנקן).
אנדרו ג'יימס מורלי

| --- | --- |
אין תמונה חופשית
 לידה:  10 בנובמבר 1989 (בן 34) מלבורן, אוסטרליה 
 מדינה:  אוסטרליה 
 תקופת הפעילות:  מ-2010 
 http://www.andrewmorley.com.au
 פרופיל ב-IMDb
 
אנדרו ג'יימס מורלי (באנגלית: Andrew James Morley נולד ב-10 בנובמבר 1989) הוא שחקן אוסטרלי, הידוע בתפקידיו בסדרות הטלוויזיה נקודת גלישה, קרוב רחוק ושכנים שכנים.
ביוגרפיה

מורלי גדל בחווה בקלארקפילד, ויקטוריה. יש לו אח בכור, תומאס ואחות גדולה, אליסון. לאחר שסיים את לימודיו בתיכון, מורלי למד הנדסה אזרחית באוניברסיטת RMIT . שנתיים לאחר מכן, בגיל 20, החל לשחק והופיע בסרטים קצרים שונים.
מורלי היה כבאי מתנדב מאז תחילת שנות ה-2000.  מורלי התארס לבת זוגו ג'יי האגר באוגוסט 2017.  הגר ילדה את בתם הבכורה ב-14 בדצמבר 2017.   מורלי הוא גם אב חורג לשני ילדיה של הגר ממערכת יחסים קודמת.
קריירה

בסוף 2010 לוהק מורלי לתפקיד הראשי של ברנדון בנדיקט בסדרת הטלוויזיה נקודת גלישה, ששודרה לראשונה בשנת 2012.  הוא נאלץ לעבור לגולד קוסט לצילומים של שבעה חודשים. בינואר 2013, החל מורלי להופיע בסדרת הטלוויזיה קרוב רחוק.  הוא עזב את הסדרה באפריל 2015 לאחר שנתיים.  כמה חודשים לאחר מכן, הוא הצטרף לצוות המגיש של תוכנית הטיולים והלייף סטייל Melbourne Weekender .
בינואר 2016, פורסם כי מורלי לוהק לתפקיד באופרת הסבון עטירת הפרסים שכנים שכנים.  הוא הופיע לראשונה במסך ב-4 באפריל 2016.  מורלי עזב את הסדרה בשנת 2018.
פילמוגרפיה

| שנה | כותרת | תפקיד | הערות |
| --- | --- | --- | --- |
| 2011 | Shepherd's Hill | דילן |  |
| 2011 | Ice | ג'ון סמית |  |
| 2012 | נקודת גלישה | ברנדון בנדיקט |  |
| 2013–2015 | קרוב רחוק | ספנסר הרינגטון | שחקנים עיקריים |
| 2015 | Melbourne Weekender | עצמו | מגיש |
| 2016–2018, 2020 | שכנים שכנים | ג'ק קלהאן | שחקנים עיקריים; 239 פרקים |
הערות שוליים

1 2 3  "Andrew Morley". Yahoo7. אורכב מ-המקור ב-21 בדצמבר 2013. נבדק ב-26 בדצמבר 2017. {{cite web}}:  (עזרה)
↑  McCreesh, Louise (2 ביולי 2016). "Neighbours star Andrew Morley reveals that he wants to be a firefighter". Digital Spy. נבדק ב-26 בדצמבר 2017. {{cite web}}:  (עזרה)
↑  Moustafa, Abi (28 בדצמבר 2017). "Exclusive: Andrew Morley confirms he's engaged". נבדק ב-13 במרץ 2018. {{cite web}}:  (עזרה)
↑  Ellis, Sarah (17–23 בפברואר 2018). "Daddy's girl!". Inside Soap (7): 45. {{cite journal}}:  (עזרה)
↑  Alexander, Susannah (27 בדצמבר 2017). "Neighbours star Andrew Morley becomes a father for the first time". Digital Spy. נבדק ב-27 בדצמבר 2017. {{cite web}}:  (עזרה)
↑  "Andrew Morley On Being A Dad". Tenplay. 17 במרץ 2017. נבדק ב-26 בדצמבר 2017. {{cite web}}:  (עזרה)
↑  Knox, David (22 בפברואר 2011). "Erin Mullally joins Lightning Point". TV Tonight. נבדק ב-26 בינואר 2013. {{cite web}}:  (עזרה)
↑  Kilkelly, Daniel (22 בינואר 2013). "'Home and Away': Meet newcomer Spencer - pictures". Digital Spy. Hearst Magazines UK. נבדק ב-26 בינואר 2013. {{cite web}}:  (עזרה)
↑  "Andrew Morley quits Home And Away!". Woman's Day. 1 במרץ 2015. נבדק ב-2 באפריל 2015. {{cite news}}:  (עזרה)
↑  Dennehy, Luke (5 ביוני 2015). "From Summer Bay to the city streets, former Home and Away star Andrew Morley joins Channel 7 show Melbourne Weekender". Herald Sun. נבדק ב-26 בנובמבר 2015. {{cite news}}:  (עזרה)
↑  Byrnes, Holly (30 בינואר 2016). "Andrew finds a new home on Ramsay St". The Daily Telegraph. נבדק ב-30 בינואר 2016. {{cite news}}:  (עזרה)
↑  "Neighbours – 2 weeks revealed". Soaplife (377): 57. 26 במרץ – 8 באפריל 2016. {{cite journal}}:  (עזרה)
↑  Kilkelly, Daniel (19 במרץ 2018). "Neighbours airs two more exits as Paige Smith and Jack Callahan leave together". Digital Spy. נבדק ב-18 במאי 2020. {{cite web}}:  (עזרה)
ארווידאס סאבוניס

ארווידאס רומאס סאבוניס (ליטאית: Arvydas Romas Sabonis; נולד ב-19 בדצמבר 1964 בליטא) הוא כדורסלן עבר ליטאי, הידוע כאחד מהסנטרים הטובים בהיסטוריית של הכדורסל האירופי. היה ידוע גם בשל גובהו הרם, 2.21 מטרים.
ביוגרפיה

סאבוניס החל את הקריירה שלו בז'לגיריס קובנה ב-1984, אותה הוביל באותה שנה לאליפות ברית המועצות. ב-1985 נבחר בדראפט על ידי אטלנטה הוקס אבל לא עבר לשחק בליגת ה-NBA בגלל שטרם הגיע לגיל 21. שנה לאחר מכן נבחר על ידי פורטלנד טרייל בלייזרס אבל סירב שוב. ב-1989 עבר לשחק בוואיאדוליד ובריאל מדריד. ב-1995 החל לשחק ב-NBA בפורטלנד. ב-2003 לאחר שביסס את עצמו כאחד הסנטרים הגדולים בהיסטוריה חזר לשחק בקבוצת נעוריו.
משחקו האחרון בקריירה במסגרת הליגה האירופאית היה נגד מכבי תל אביב ביד אליהו. המשחק זכה לשם "נס ז'לגיריס", לאחר שבשניות הסיום קלע דריק שארפ שלשה שכפתה הארכה, שבסיומה ניצחה מכבי והעפילה לפיינל פור. לאחר שפרש מהכדורסל כיהן בתפקיד נשיא ז'לגיריס קובנה.
ב-2011 נבחר להיכל התהילה של הכדורסל. ב-27 בספטמבר 2011 לקה בהתקף לב, אושפז בבית חולים, אולם עד מהרה דווח כי לא נשקפת סכנה לחייו. החל מאוקטובר 2011 הוא מכהן כנשיא איגוד הכדורסל הליטאי. ב-2014 מספר 11 הופרש על ידי ז'לגיריס קובנה.
סאבוניס נשוי לאינגרידה ויש להם 4 ילדים, בהם דומנטאס סאבוניס, אף הוא כדורסלן. סאבוניס דובר חמש שפות: ליטאית, פולנית, רוסית, ספרדית ואנגלית.
תארים בהם זכה

מדליית ארד עם נבחרת ברית המועצות באליפות אירופה (1983).
מדליית זהב עם נבחרת ברית המועצות באליפות אירופה (1985).
3 אליפויות ברית המועצות עם ז'לגיריס קובנה (1985-1987).
מדליית זהב עם נבחרת ברית המועצות באולימפיאדת סיאול (1988).
מדליית ארד עם נבחרת ליטא באולימפיאדת ברצלונה (1992).
מדליית ארד עם נבחרת ליטא באולימפיאדת אטלנטה (1996).
2 אליפויות ספרד עם ריאל מדריד (1993, 1994).
אליפות אירופה לקבוצות עם ריאל מדריד (1995).
4 פעמים שחקן השנה באירופה.
MVP של היורוליג (2004).
50 השחקנים הגדולים בתולדות פיב"א (1991).
אנומלור ביקרופט

| אנומלור ביקרופט |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי אנומלור
משפחה:: אנומלוריים
סוג:: אנומלור
מין:: אנומלור ביקרופט
שם מדעי
 Anomalurus beecrofti ‏פרסר, 1853
תחום תפוצה


אנומלור ביקרופט (שם מדעי: Anomalurus beecrofti) הוא מין של מכרסם שוכן עצים החי ביערות הגשם של אפריקה המערבית ומסוגל לדאות מעץ לעץ.
האנומלור הוא מכרסם עצים דמוי סנאי ובעל זנב גדול וארוך שמגיע לאורך 25–31 ס"מ ולמשקל 600–700 גרם. האנומלורים בעלי קרום עורי מסביב לגופם העוזר להם לדאות בין ענפי היער. האנומלור נח ביום בתוך קן הנמצא על העצים. הקן מורכב מעלים יבשים וענפים..הוא חי בבדידות או בזוג ויוצא בעיקר בשעות הלילה, אז ישנם פחות עופות דורסים המהווים טורפים שלהם.
האנומלור ניזון בעיקר מאגוזים, פירות, זרעים, עלים וקליפות עצים.
האנומלור חי ביערות הגשם הטרופיים או היבשים יותר במדינות: אנגולה, קמרון, הרפובליקה של קונגו, הרפובליקה הדמוקרטית של קונגו, חוף השנהב, גינאה המשוונית, גבון, גאנה, גינאה, גינאה ביסאו, ליבריה, ניגריה, סנגל, סיירה לאון, טוגו, אוגנדה וזמביה.
האנומלור מאוים מעט על ידי האדם עקב פגיעה בבית גידולו הטרופי.
הערות שוליים

↑  אנומלור ביקרופט באתר הרשימה האדומה של IUCN
אנדרו גייז

אנדרו בארי קאסון גייז (באנגלית: Andrew Barry Casson Gaze; נולד ב-24 ביולי 1965 במלבורן, ויקטוריה) הוא כדורסלן עבר אוסטרלי ששיחק בעמדות הרכז והקלע ושימש כקפטן נבחרת אוסטרליה בשנים 1994-2000. גייז הוא מלך הסלים של ה-NBL בכל הזמנים והשחקן המצליח בתולדות הליגה.
הישגיו האישיים של גייז ב-NBL כוללים שבע זכיות בתואר ה-MVP של העונה, שמונה זכיות בתואר השחקן היעיל ביותר, 10 זכיות בתואר מלך הסלים, זכייה בתואר רוקי השנה וזכייה אחת בתואר ה-MVP של משחק האולסטאר ב-1989. את נבחרת אוסטרליה הוביל לשבע זכיות באליפות אוקיאניה, למקום החמישי באליפות העולם 1994 ושלוש פעמים למקום הרביעי במשחקים האולימפיים (סיאול 1988, אטלנטה 1996 וסידני 2000) ונבחר שש פעמים לשחקן השנה בנבחרת.
לגייז 22 עונות ולמעלה מ-600 משחקים במדי מלבורן טייגרס. ב-1994 הוחתם בוושינגטון בולטס מה-NBA, אך שוחרר לאחר שבעה משחקים בלבד. ב-1998 הצטרף לסן אנטוניו ספרס וזכה עימה באליפות ה-NBA.
קריירה קבוצתית

לאחר קריירה מוצלחת בליגת בתי הספר התיכוניים באוסטרליה, עלה גייז בשנת 1984 לקבוצה הבוגרת של מלבורן טייגרס מה-NBL, אותה אימן אביו לינדזי גייז. כבר בעונתו הראשונה בליגה קלע 29.1 נקודות בממוצע למשחק וזכה בתואר רוקי השנה בליגה. בסיום עונת 1988‏ התקבל לאוניברסיטת סיטון הול ובעונה אחת במדיה, הוביל אותה לגמר טורניר אליפות המכללות, שם הפסידה סיטון הול לאוניברסיטת מישיגן לאחר הארכה. למרות הצלחתו הרבה בשנותיו הראשונות ככדורסלן, לא נבחר על ידי אף קבוצה בדראפט ה-NBA לשנת 1989 ולכן חזר למלבורן טייגרס. בעונת 1991, נבחר לראשונה בקריירה ל-MVP של העונה ב-NBL. בסיום עונה זו יצא לראשונה לאירופה וחתם בקבוצת הליגה האיטלקית אודינה, אותה עזב כבר בסיום עונת 1991/1992 וחזר למלבורן.
שלוש השנים הבאות (1992–1994) היו שנות השיא של גייז בקריירה. בכולן הוא זכה בתואר מלך הסלים של ה-NBL, ב-1992 וב-1994 זכה בתואר ה-MVP של הליגה וב-1993 הוביל את מלבורן לראשונה בקריירה לאליפות ה-NBL. לאחר שהפך לכוכב המוביל של הכדורסל האוסטרלי גם בזכות הופעותיו במדי נבחרת אוסטרליה, הוחתם בשנת 1994 בקבוצת ה-NBA וושינגטון בולטס, אך נחתך מסגל הקבוצה לאחר שבעה משחקים בלבד, בהם קלע 3.1 נקודות והוריד כדור חוזר אחד בממוצע. לאחר מכן שב לאירופה וחתם באפולון פטרס היוונית, בה שיחק עד לסיום העונה. עם תחילת עונת 1995 שב למלבורן ובארבע העונות הבאות שלו ב-NBL, זכה ארבע פעמים בתואר ה-MVP של העונה, שלוש פעמים בתואר מלך הסלים של הליגה והוביל את מלבורן בשנת 1997 לאליפות שנייה בתקופתו.
בעונת 1998/1999, שוב יצא ל-NBA והוחתם בקבוצת סן אנטוניו ספרס, אותה הובילו באותן השנים דייוויד רובינסון וטים דאנקן. בגלל הפרסום המועט לה זוכה ה-NBL, לא קיבל דקות משחק רבות. באמצעה של העונה, נפצע גייז והושבת להמשך העונה. בגלל הפציעה לא נרשם בסגלה של סן אנטוניו לקראת הפלייאוף, בו זכתה הקבוצה באליפות ה-NBA. לאחר עונת השפל בסן אנטוניו, שב למלבורן לעוד שש עונות שלאחריהן פרש מכדורסל.
גייז הוא מלך הסלים של ה-NBL בכל הזמנים עם 18,908 נקודות ב-612 משחקי ליגה.
נבחרת לאומית

לאחר עונת רוקי מוצלחת ב-NBL, זומן גייז לסגל נבחרת אוסטרליה לקראת אולימפיאדת לוס אנג'לס 1984, שם הוביל את אוסטרליה למקום השביעי. שנה לאחר מכן הוביל את אוסטרליה לזכייה באליפות אוקיאניה. בשנים שלאחר מכן הוביל את אוסטרליה לשש זכיות נוספות באליפות אוקיאניה בין השנים 1987-1997.
ב-1986 השתתף עימה באליפות העולם שנערכה במדריד. לאחר מכן השתתף עימה בעוד ארבע אליפויות עולם, כאשר ב-1994 הוא אף מוביל אותה למקום החמישי, הישג השיא שלה בטורניר וזוכה בתואר מלך הסלים של האליפות. עוד לפני אליפות זו קיבל את תפקיד הקפטן של הנבחרת.
באולימפיאדת סיאול 1988 הוביל גייז את נבחרת אוסטרליה למקום הרביעי, הישג השיא של אוסטרליה במשחקים האולימפיים, אליו הגיעה הנבחרת גם באולימפיאדת אטלנטה 1996. כמו כן, הוביל את הנבחרת להישג מצוין גם באולימפיאדת ברצלונה 1992, בו סיימה אוסטרליה במקום השישי.
בשנת 2000, נשא את דגל המשלחת האוסטרלית בטקס הפתיחה של אולימפיאדת סידני. במשחקים עצמם, שוב הוביל את אוסטרליה למקום הרביעי. לאחר הטורניר הודיע גייז על פרישה מהנבחרת כשלזכותו 287 משחקים בינלאומיים.
גייז הוא שיאן ההופעות של נבחרת אוסטרליה במשחקים האולימפיים, עם חמש הופעות בין השנים 1984-2000. כמו כן, נבחר שש פעמים לשחקן השנה בנבחרת.
תארים

אליפות ה-NBA: ‏1998/1999
אליפות ה-NBL: ‏1993, 1997
אליפות אוקיאניה עם נבחרת אוסטרליה: 1985, 1987, 1989, 1991, 1993, 1995, 1997
מלך הסלים של אליפות העולם 1994
MVP של העונה: 1991, 1992, 1994, 1995, 1996, 1997, 1998
השחקן היעיל ביותר: 1990, 1991, 1992, 1993, 1994, 1995, 1996, 1997
מלך הסלים: 1986, 1988, 1989, 1991, 1992, 1993, 1994, 1995, 1996, 1997
MVP של משחק האולסטאר: 1989
רוקי השנה: 1984
שחקן השנה בנבחרת אוסטרליה: 1990, 1994, 1995, 1996, 1998, 2000
הערות שוליים

↑  עד לשנת 1998, החלה עונת ה-NBL באפריל ונגמרה בספטמבר.
| --- | --- |
בקרת זהויות :  ISNI: 0000 0000 6599 4019  VIAF: 93191363   WorldCat (עם VIAF): 93191363
אריה לוי (חוקר)

אין תמונה חופשית
אריה לוי (Arieh Lewy;‏ 1923 - פברואר 2006) היה פרופסור לחינוך באוניברסיטת תל אביב, מומחה לבניית והערכת תוכניות לימודים. חתן פרס ישראל לחינוך לשנת תשנ"ח (1998).
ביוגרפיה

לוי נולד במאד שבהונגריה להורים אורתודוקסים, ולמד בבית ספר עממי כללי, לצד לימודי אחר הצהריים בחדר. בסיום לימודיו יצא ללמוד שנתיים בישיבה במישקולץ. בגיל 14 עבר לבודפשט ולמד בה בגימנסיה יהודית, לקראת לימודים בבית המדרש לרבנים בבודפשט. בשנת 1944 סיים לימודיו בהצטיינות. בתקופה זו היה חבר תנועת "הנוער הציוני", ועם פלישת גרמניה הנאצית למדינה עסק בפעולות המחתרתיות של התנועה. בתום המלחמה ליווה קבוצת ילדים יתומים לדברצן, ועמד בראש בית ילדים במקום ("בית הילדים ע"ש אבא ברדיצ'ב") עד סוף 1948, משך כארבע שנים. בדברצן סיים ב-1948 לימודי תואר ראשון בחינוך ופילוסופיה.
בשנת 1949 עלה לישראל עם רעייתו. בתם נותרה בחסות בני משפחה עד שהתאפשרה עלייתה. לוי החל לעבוד כמנהל בית הספר בתחומי כפר הנוער ניצנים לילדים פליטי השואה. בשנת 1959 השלים לימודי תואר שני בחינוך באוניברסיטה העברית בירושלים. לאחר מכן יצא ללימודי דוקטורט באוניברסיטת שיקגו, בהנחיית בן בלום, והתמחה בתחום הערכת תוכניות לימודים. בשובו לישראל היה שותף בהקמת המרכז לתוכניות לימודים והיה בו יועץ מדעי. באוניברסיטת תל אביב הצטרף לסגל ההוראה והתקדם לדרגת פרופסור. מחקריו עסקו בבניית תוכניות לימודים ובתחום ההערכה בחינוך.
לוי נודע כמומחה בינלאומי בתחום הערכה בחינוך. בשנת תשנ"ח (1998) הוענק לו פרס ישראל לחינוך.
ספריו

פרק זה לוקה בחסר. אנא תרמו לוויקיפדיה ו.
ספר לזכרו

יצחק קשתי (עורך), הערכה, חינוך יהודי ותולדות החינוך: אסופה לזכרו של פרופ’ אריה לוי ז"ל, תל אביב: בית הספר לחינוך ע"ש חיים וג’ואן קונסטנטינר; הוצאת רמות – אוניברסיטת תל אביב, תשס"ט 2009.
אנדרו בירד

| --- | --- |

 לידה:  11 ביולי 1973 (בן 51) שיקגו, ארצות הברית 
 מוקד פעילות:  ארצות הברית 
 תקופת הפעילות:  מ-1996 
 מקום לימודים:  אוניברסיטת נורת'ווסטרן, תיכון לייק פורסט, אילינוי, בית הספר למוזיקה של בינן 
 סוגה:  אינדי רוק 
 שפה מועדפת:  אנגלית 
 כלי נגינה:  גיטרה, פידל 
 חברת תקליטים:  רייקודיסק, בלאדשוט רקורדס, פאט פוסום רקורדס 
 www.andrewbird.net
 פרופיל ב-IMDb
 חתימה:  
 
אַנְדְרוּ בּירְד (באנגלית: Andrew Bird; נולד ב-11 ביולי 1973) הוא מוזיקאי, כותב, מלחין, מולטי-אינסטרומנטליסט ושחקן אמריקאי. בתחילה הוא נודע דרך עבודתו עם הלהקה Squirrel Nut Zippers, לאחר מכן הקים את הלהקה Bowl of Fire, וכעת מוכר בעיקר כמוזיקאי עצמאי. כלי הנגינה העיקרי של בירד הוא הכינור, אם כי הוא מיומן בנגינה גם על כלים אחרים כגון הגיטרה, המנדולינה, הקסילופון, והגלוקנשפיל. בירד ידוע ביכולות השריקה המרשימות שלו, ואכן ברבים משיריו הוא משתמש בשריקות ככלי מוזיקלי נוסף.
היסטוריה > חיים מוקדמים ולהקת ״Bowl of Fire״ (1973-2002)

בירד התחנך מגיל 4 על פי "שיטת סוזוקי" (אנ'), שיטה להוראת מוזיקה שנהגתה על ידי הכנר והפדגוג היפני שיניצ׳י סוזוקי. ההנחה העומדת בבסיס השיטה היא כי לכל אדם ישנה המסוגלות ללמוד מסביבתו. על כן המרכיב המרכזי של תהליך הלמידה הוא יצירה של ״הסביבה הנכונה״ להוראת למוזיקה (בין היתר: היטעמות בקהילה מוזיקלית; נגינה מגיל צעיר מאד; התמקדות בכלי נגינה אחד). בעקבות חינוכו טיפח בירד את כישרונו בנגינה על כינור ואת יכולות השריקה שלו.
בשנת 1991 סיים בירד את לימודיו בתיכון Lake Forest, ובשנת 1996 סיים תואר ראשון בנגינה בכינור באוניברסיטת נורת'ווסטרן. באותה השנה הוא שחרר עצמאית את אלבום הסולו הראשון שלו Music of Hair. האלבום הציג לראווה את יכולותיו בנגינת כינור, אם כי סגנונו המוזיקלי (פולק אמריקני ואירופאי, ג׳אז ובלוז) שונה מאוד מזה של יצירותיו המאוחרות יותר. בהמשך לכך, החשיפה הראשונית שלו הגיעה דרך שיתוף פעולה עם הלהקה Squirrel Nut Zippers שכלל הופעה בשלושה מאלבומיהם בין 1996 לבין 1998.
בשנת 1998 בירד שחרר את Thrills כאשר הוא עומד בראש להקתו Andrew Bird's Bowl of Fire, ומיד לאחר מכן ב-1999 את אלבומם השני Oh! The Grandeur. שני האלבומים הושפעו מסגנונות הפולק, הג'אז והסווינג, כאשר בירד תרם את קולו ונשען בנגינתו בעיקר על הכינור.
בשנת 2001 הלהקה של בירד Bowl of Fire שחררה את אלבומה השלישי The Swimming Hour, נסיקה משמעותית מההקלטות הקודמות שלה. האלבום הציג עירוב סגנונות החל מזידקו (Zydeko, תת-סוגה של בלוז המאפיין את אזור לואיזיאנה שבארצות הברית) ועד רוק טיפוסי. למרות שזכו לשבחים ממבקרי מוזיקה (The Swimming Hour קיבל דירוג של 9.0 מאתר המוזיקה פיצ'פורק), הלהקה לא זכתה להצלחה מסחרית וניגנה בהופעותיה לקהלים קטנים של עד 40 אנשים. בשנת 2002 בירד התבקש לפתוח כמופע חימום עבור להקה מעיר הולדתו שיקגו, אך שאר החברים ב- Bowl of Fire לא היו זמינים להופיע באותו התאריך. בירד המסויג ביצע את המופע לבד, וההצלחה המפתיעה של הופעת הסולו הזו רמזה על כיוונים חדשים בדרכו המוזיקלית.
היסטוריה > קריירת סולו מוקדמת (2003-2005)

הלהקה Bowl of Fire התפרקה באופן לא רשמי בשנת 2003 ובירד המציא עצמו מחדש כאמן סולו. אלבומו Weather Systems משנת 2003 היה יחסית דליל (9 שירים, 34 דקות), כאשר שניים מהשירים בו ("I", "Skin") הם גרסאות מוקדמות של שירים מאלבומים מאוחרים יותר. בירד הצהיר שהאלבום הוא מעין פרויקט צד שצמח במהלך העבודה בת חמש השנים להקלטת אלבומו הבא.
The Mysterious Production of Eggs משנת 2005 היה ההמשך של ההתקדמות לעבר סגנון אינדי-פולק אקלקטי. האלבום היה מלא יותר מקודמו (14 שירים, 53 דקות) וזכה לשבחי המבקרים. שני אלבומי הסולו של בירד הצביעו על היפרדות מסגנון היצירה המוקדם שלו. בירד החל להשתמש יותר בגיטרה, בגלוקנשפיל, בשריקות, בנוסף לנגינה בכינור ולשירה.
היסטוריה > חתימה עם חברת ההקלטות Fat Possum Records והצלחה מסחרית (2006-2011)

בספטמבר 2006 בירד הוחתם לחברת ההקלטות Fat Possum Records, ובמרץ 2007 הוא שחרר את אלבומו Armchair Apocrypha. האלבום מציג שימוש עשיר יותר בגיטרה חשמלית, בשונה מההפקה האקוסטית של Eggs, אם כי השירים משני האלבומים עדיין דומים באופיים. בינואר 2007, לפני יציאתו הרשמית לשוק במרץ, האלבום דלף לאינטרנט. עם זאת, האלבום הצליח להימכר במעל 100,000 עותקים. גם אלבום זה זכה לשבחי המבקרים, אך הפעם בירד זכה גם להופעות בטלוויזיה המסחרית (תוכניות הלילה של דייוויד לטרמן ושל קונאן או'בריאן). ההופעות בתקשורת לוו בסיבוב הופעות נרחב שנתחם בשני מופעים, בניו-יורק ובלוס אנג'לס, כאשר לשניהם נמכרו כל הכרטיסים.
אלבום הסולו הבא של בירד, Noble Beast, שוחרר בינואר 2009 וכלל 14 שירים חדשים. הוצאה מהודרת ומוגבלת של האלבום כללה עטיפה חלופית ולוותה בדיסק הבונוס האינסטרומנטלי Useless Creatures. האלבום זכה לביקורות אוהדות וקיבל את הציון 79 מתוך 100 מאתר Metacritic המשקלל ביקורות ודירוגים ממספר רב של מבקרים.
בשנת 2009 בירד תרם גרסת כיסוי לשיר The Giant of Illinois עבור האלבום Dark Was the Night, אלבום שנועד לגייס כספים ולעורר מודעות לנגיף האיידס. במאי 2009 בירד שחרר את Fitz and the Dizzy Spells, אלבום EP שכלל את השיר Fitz and the Dizzy Spells מהאלבום Noble Beast לצד ארבעה שירי בונוס נוספים מאותו אלבום.
היסטוריה > 2011 ועד היום

בסוף שנת 2011 בירד הוחתם לחברת התקליטים Mom + Pop Music. ההוצאה הראשונה של בירד עבור החברה הייתה הפסקול לסרט Norman של ג׳ונתן סגל.
בדצמבר 2011 בירד הכריז על היציאה של אלבום חדש Break it Yourself שיצא במרץ 2012. הרצועה Lusitania כוללת דואט עם אנני קלארק הידועה בשם הבמה St. Vincent. גם אלבום זה זכה לביקורות תומכות וקיבל ציון של 80/100 באתר Metacritic.
בספטמבר 2012 בירד הכריז על Hands of Glory, אלבום EP שילווה את Break it Yourself. האלבום שוחרר באוקטובר 2012.
בנובמבר 2013 בירד הוציא אלבום EP נוסף, I Want to See Pulaski at Night.
ביוני 2014 בירד הוציא את האלבום Things Are Really Great Here, Sort Of, אלבום שירי כיסוי לצמד The Handsome Family. הצמד מוכר בעיקר בזכות שירם Far from Any Road שהופיע כשיר הפתיח בעונה הראשונה של סדרת הדרמה ״בלש אמיתי״ של HBO. זהו אלבומו הראשון של בירד שלא כולל שום יצירה מקורית שלו.
דיסקוגרפיה > אלבומי סטודיו

(1996) Music of Hair
(1998) Thrills^
(1999) Oh! The Grandeur^
(2001) The Swimming Hour^
(2003) Weather Systems
(2005) The Mysterious Production of Eggs
(2007) Armchair Apocrypha
(2009) Noble Beast
(2010) Useless Creatures
(2012) Break it Yourself
(2014) Things Are Really Great Here, Sort Of
(2015) Echolocations: Canyon
(2016) Are You Serious
(2022) inside problems
פילמוגרפיה

פארגו (סדרת טלוויזיה) (2020)
הערות שוליים

↑  Andrew Bird: The Swimming Hour, Pitchfork (באנגלית אמריקאית)
| --- | --- |
בקרת זהויות :  BnF: cb14611734f (data)  GND: 136107176  ISNI: 0000 0000 7845 0918  LCCN: no2002035377  MusicBrainz: 081b133e-ce74-42ba-92c1-c18234acb532  NKC: xx0081172  SUDOC: 085676330  VIAF: 85835489   WorldCat (עם VIAF): 85835489 
אנדרו בירד בהופעה בשוודיה 2005
אנדרו בירד מופיע בפסטיבל קואצ׳לה 2007
אריה אורגד

| --- | --- |

 לידה:  17 בדצמבר 1939 (בן 84) פלשתינה (א"י), האימפריה הבריטית 
 מדינה:  ישראל ישראל
 תקופת הפעילות:  1953–2003 (כ־50 שנה)
 עיסוק:  שדרן רדיו, מגיש טלוויזיה, קריין ובמאי טלוויזיה
 מעסיק:   קול ישראל   הטלוויזיה הישראלית
 
אריה אוֹרגַּד (וֶסטפריד) (נולד ב-17 בדצמבר 1939) הוא שדרן רדיו, מגיש טלוויזיה ובמאי טלוויזיה ישראלי, ממקימי הטלוויזיה הישראלית.
ביוגרפיה

אריה אורגד נולד בישראל בשם "אריה וסטפריד", לבטי והוגו וסטפריד. אביו היה פקיד באוצר ואמו מורה לתפירה. הזוג וסטפריד עלה לארץ ישראל בשנת 1936, לאחר שבברלין היו השניים פעילים בתנועה הציונית "החלוץ". לאחר העלייה, השתלב אביו של אריה כמנהל מס רכוש וקרן פיצויים במשרד האוצר בירושלים, והאם מצאה את מקומה בתחום ההוראה למקצועות האופנה בבתי ספר מקצועיים לנערות. במסגרת זו בין היתר לימדה אותן תפירה.
את הקריירה הרדיופונית החל אריה בהיותו בן ארבע-עשרה, עת נבחן והתקבל לאולפן הילדים החלוצי של קול ישראל, בהדרכת הבמאי אלף-ארי וולף. את שירותו הצבאי עשה בחיל הקשר ובגלי צה"ל. בסיום השרות הצבאי, בחודש מאי 1960, התקבל אורגד לעבודה ב"קול ישראל" כקריין, כתב וכמגיש תוכניות.
בין השנים 1962–1964 עבר אורגד השתלמויות שונות מטעם רשות השידור, לקראת הקמתה של הטלוויזיה הישראלית. בשנת 1965 זכה אריה מטעם ממשלות ישראל וצרפת במלגת השתלמות ללימודי מקצוע הטלוויזיה, שאפשרה לו לצאת להשתלמות בת שמונה חודשים בטלוויזיה הצרפתית, במטרה לצבור ניסיון מעשי ולהמשיך ולהתפתח בתחום. בשובו ארצה, הקים יחד עם פרופסור אליהוא כ"ץ, עם חיים יבין, עם טוביה סער ועם אחרים את הערוץ הראשון של הטלוויזיה הישראלית. עם הקמתו של ערוץ פורץ דרך זה, תפקד אורגד במקביל לעבודתו כבמאי גם כמנהל מחלקת ההגשה וההכשרה של מגישים חדשים:.
הופעתו הראשונה של אריה אורגד מול מצלמה נערכה ב-12 בינואר 1969 במסגרת עבודתו כמגיש מהדורת "מבט לחדשות". באותו הערב, יום ראשון, מגיש המהדורה חיים יבין איחר להגיע לאולפנים עקב תאונת דרכים ולא נותר מגיש פנוי להגיש את המהדורה. מנהל מחלקת החדשות שכיהן באותה תקופה, יורם רונן, הזעיק את אורגד ממיטת חוליו בביתו והאחרון ביצע כל מאמץ אפשרי על מנת להגיע בזמן מועד הגשת המהדורה, שנותרה יתומה ממגיש בהיעדרו של יבין.
ב-1 בדצמבר 1970 הממונה על הטלוויזיה נקדימון רוגל הוציא מכתב שבו נאמר שאין לשבץ את אורגד ברשימת מגישי מהדורת "מבט לחדשות", בנימוק שלא זכה בתפקיד במכרז.
במהלך שביתת עובדי רשות השידור באוקטובר–נובמבר 1987 נרשמו שיחות יוצאות רק מהטלפון בחדרו של אורגד, הוא הואשם על ידי המנכ"ל אורי פורת בגנבת שיחות טלפון ונאלץ לשלם כסף לרשות השידור. תגובת אורגד: "התקשרתי למערכות עיתונים והצעתי מאמרים התומכים בהנהלה".
עד לשנת 1992, תפקד כמגיש בכיר במחלקת החדשות. במהלך השנים, עסק אורגד גם בבימוי תוכניות אולפן, ולצד זאת בסרטי תעודה שצולמו מחוץ לאולפנים. אורגד אף הפיק וביים סדרת סרטי דרמות שחזור פשעים לתוכנית "בשידור חוקר". מעת לעת מילא את מקומם של עורכי ומגישי תוכנית "כלבוטק". כמו כן, הפיק אורגד, ואף ביים ויצר סדרת תוכניות מצלמה נסתרת בערוץ הראשון בשנות ה-70, ה-80 ואף שימש כקריין חדשות בקול ישראל. בשנת 1979 השתתף בתפקיד אורח בסרט "שלאגר" של אסי דיין, ובכיכובם של הגשש החיוור.
לאחר לימודי פסיכולוגיה וסטטיסטיקה באוניברסיטה העברית, לצד כל פעילותו, מצא אורגד את מקומו כבמאי בכיר בערוץ הראשון, ולצד זאת הוא מתפקד כקריין בטקסים ממלכתיים. בזמנו החופשי מתנדב אורגד במשמר האזרחי וזאת לאחר שסיים בהצטיינות קורס קציני משטרה מתנדבים. בנוסף לכך, הוא בעל רישיון הפעלה לתחנת חובבי רדיו בדרגה ב', עד היום. לבסוף, בשנת 1993 חדל אורגד מהגשת מהדורות חדשות ועבודתו התמקדה בבימוי. כבר בשנות ה-70 וגם במהלך שנות ה-80 וה-90 יזם, הפיק וביים סרטי מתיחות במצלמה נסתרת.
אריה אורגד נשוי למטי, עורכת סרטים, ואב לשלושה.
הערות שוליים

↑  אריה אורגד, במיזם "אישים" לתיעוד היצירה הישראלית.
↑  יעקב בר-און, ‏אריה אורגד נזכר בקריירה המפוארת וחרד לשלומו של ערוץ 1, באתר מעריב אונליין, 19 בנובמבר 2014
↑  צבי לביא, אריה אורגד סולק מרשימת מגישי "מבט לחדשות", מעריב, 2 בדצמבר 1970
↑  אילנה באום, כאילו יש ביננו בוגד, מעריב, 12 בדצמבר 1989
| --- | --- |
בקרת זהויות :  NLI: 987008523389705171  VIAF: 4475159035168001380002   WorldCat (עם VIAF): 4475159035168001380002